Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**173/2015. (IV. 15.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága egyetért azzal, hogy a Magiszter.net iskolaadminisztrációs szoftver Óvodai modulja (alapszolgáltatás) az Önkormányzat által fenntartott óvodák részére egy évre, 2015. április 1. napjától 2016. március 31. napjáig terjedő időszakra vonatkozóan, 20,- Ft/óvodás/hó + Áfa díj ellenében megvásárlásra kerüljön.
2. A Bizottság a program éves díjának fedezetéül az Oktatási kiadások „Óvodaadminisztrációs szoftver” sorát jelöli meg.
3. A Bizottság a program megfelelő használhatósága érdekében fokozottan felhívja az intézményvezetők figyelmét arra, hogy gondoskodjanak az adatok naprakész feltöltéséről.
4. A Bizottság kéri az Informatikai, Minőségügyi és Gondnoksági Kabinetet, hogy a szerződés megkötése érdekében a szükséges intézkedéseket tegye meg, és a program használatával kapcsolatosan az óvodák részére a szükséges informatikai segítséget (a Szombathelyi Köznevelési GAMESZ közreműködésével) biztosítsa.

**Felelős:** Rettegi Attila, az Oktatási és Szociális Bizottság elnöke

/Dr. Bencsics Enikő, az Egészségügyi és Közszolgálati Osztály vezetője,

Keringer Zsolt, az Informatikai, Minőségügyi és Gondnoksági Kabinet Osztályvezetője,

Imréné Erényi Katalin, a Szombathelyi Köznevelési GAMESZ igazgatója,

Óvodák vezetői/

**Határidő:** 2015. április 30.